Úrad vlády SR						 Na rokovanie vlády SR
Sekcia hospodárskej politiky					 dňa  17.7.2002
									 k číslu: 5055/2002
									 k bodu: 21

S t a n o v i s k o

k Návrhu na doplnenie uznesenia vlády SR č. 315 z 10. mája 2000 a zmenu materiálu schváleného týmto uznesením

	Materiál v novom znení a dodatok k nemu predkladá primátor hl. m. SR spoločne s podpredsedom vlády a ministrom dopravy, pôšt a telekomunikácií  z vlast-nej iniciatívy.

	V bode C.2  citovaného uznesenia vláda uložila ministrovi DPT SR a primá-torovi hl. m. SR zabezpečiť vloženie nehnuteľností uvedených v prílohe č. 1 vtedy predloženého materiálu pod položkou č. 1, mimo pozemkov, na ktorých sú postavené budovy, sklad č. 7 a 20 metrov širokej pobrežnej zóny, ako majetkový vklad do ob-chodných  spoločností  patriacich hl. m. SR Bratislave a pod položkou č. 2 v prílohe č. 1  vtedy predloženého materiálu. (do 31. 7.2000). 

	Ako sa uvádza, počas realizácie uvedenej úlohy sa ukázalo najmä, že:

- Štátna plavebná správa so súhlasom MF SR bezodplatne previedla  v  položke č.1 (v katastrálnom území Bratislava - Nivy) uvedených 34 pozemkov na MDPT SR, ich reálna výmera nedosahovala predpokladaný rozsah vkladu (uvedený  v položke č. 1 podľa  reprodukovanej  prílohy  č. 1  v  posudzovanom  materiáli),    tzn.  123 000  m2   
v hodnote 184, 5 mil. Sk, ale iba 78 755 m2   v hodnote 129,945 mil. Sk,
- po súhlase MF SR vstúpilo MDPT SR do a.s. METRO Bratislava, majoritného akcionára hl. m. SR Bratislava, vložením nepeňažného vkladu 20 pozemkov (predstavujúcich  realizovaný podsúbor z nominálneho súboru uvedených 34 pozem-kov) vo výmere 73 654 m2  v hodnote  121,529 mil. Sk, čím sa MDPT SR stalo akcionárom s 34 % podielov,
-  ďalšie 3 uvádzané pozemky z nominálneho  súboru  (na žiadosť MDPT SR bola už odstránená  plomba na nakladanie s nimi v ich  zápise v katastri nehnuteľností) budú dodatočne  vložené  do  a.s. METRO. (Poznámka: neuvádza sa ich výmera, hodnota 
a na koľko percent stúpne účasť MDPT SR  na   a.s. METRO).

	MDPT SR vykonalo previerku ďalších 35 parciel v katastrálnom území Bratislava - Nivy (taktiež na Pribinovej ul.)  nad rámec v citovanom uznesení vlády, ktoré  sú  zapísané  na  liste  vlastníctva  LV č.3109  na  MDPT SR  a žiada vládu SR 
o súhlas s ich vkladom  do majetku a. s. METRO. Podľa priloženého znaleckého posudku  ich výmera predstavuje 11 667 m2  a sú ohodnotené na 25,935 mil. Sk. Ich zoznam je v prílohe č. 2 posudzovaného materiálu.

II.

	Vyhodnotenie pripomienkového konania uvádza akceptovanie pripomienok MF SR.

III.

	Materiál nebol predložený na Poradu ekonomických ministrov vlády SR.

	Ako sa uvádza v predkladacej správe navrhovaných ďalších 35 štátnych pozemkov na Pribinovej ul. v Bratislave  v  majetkovej správe  MDPT SR, navrhovaných  na majetkový vklad do  a.s. METRO  je nad rámec parcelného určenia v citovanom uznesení vlády. 

	Možno konštatovať, že z ekonomického hľadiska nie je v materiáli  postačujúco interpretovaná efektívnosť navrhovaného ďalšieho majetkového vkladu štátu do a.s. METRO Bratislava nad súčasných  34 %.  

	Z uvedeného vyplýva,  že by bolo bývalo menej komplikované keby bol vypracovaný, pripomienkovaný aj na MSPNM SR a  vláde predložený materiál nie ako  návrh zmien citovaného uznesenia vlády, ale ako Návrh  (ďalších)  pozemkov vo vlastníctve štátu v správe MDPT SR na majetkový vklad do  METRO, a.s. Bratislava,   ktorý   by  bol  vecne  a  ekonomicky   odôvodnený,  a   bol  by   uvedený 
v návrhu uznesenia vlády SR chýbajúci návrh súhlasu vlády  s uplatnením právneho titulu  riešenia vkladu ďalších pozemkov.
 
	V prípade pozitívneho výsledku doplňujúceho odôvodnenia v uvedenom smere , jeho doložením do materiálu, príp. uvedením na rokovaní vlády, je potrebné prehľadnejšie  upraviť  predložený  návrh  uznesenia  vlády  SR,   ktorý je predložený 
vo forme návrhu na zmenu citovaného uznesenia vlády, napr. nasledovne (vláda):

A. súhlasí

    A.1  s  majetkovým vkladom pozemkov vo vlastníctve štátu v správe Ministerstva dopravy, pôšt a telekomunikácií  SR, uvedených v prílohe tohto uznesenia, na základe § 13 ods. 7 písm. b) 1. zákona  č. 278/1993 Z.z.  o správe majetku štátu v platnom znení, do akciovej spoločnosti METRO Bratislava

B. mení

    B.1   prílohu č. 1  materiálu č. 1002/2000  "Návrh riešenia aktuálnych problémov hlavného mesta SR  Bratislavy",  ku ktorému bolo  prijaté  uznesenie vlády SR č. 315 
z 10.5.2000
	a.)  názov prílohy č. 1 z "Návrh prevodu nehnuteľného majetku do vlastníctva hlavného mesta SR Bratislavy" na  "Návrh pozemkov vo vlastníctve štátu určených na majetkový vklad do obchodných spoločností s majetkovou účasťou hl. m. SR Bratislavy“
	b)  v položke "1"  zoznam  pozemkov  tým,  že  sa  z neho  vyraďujú  pozemky 
s parcelnými číslami: 9184/3, 9185/2, 3, 9189 až 9192, 9193/2, 7, 8, 79, 9184/2, 9193/32, 80, 81 
	c)  v položke "1" súvisiacu výmeru pozemkov zo 123 000 m2  na  upravený údaj (pozn.:  je  tvorený  súčtom  výmery  už vložených  20 pozemkov, tzn. 73 654 m2  
a výmery  dodatočne vkladaných "odplombovaných" pozemkov s parcelnými číslami 9193/12, 13, 15 -  operatívne doplní MDPT SR )  a ich  hodnotu zo 184 500 000 Sk na  adekvátne upravenú čiastku (pozn.: operatívne doplní MDPT SR)
	d)  doplnkom  o  položku   "1a"   podľa  prílohy   č. 2  "Návrh ďalších pozemkov 
na majetkový vklad"  predloženého  materiálu, ktorá tvorí prílohu tohto uznesenia

C. ukladá
podpredsedovi vlády a ministrovi dopravy, pôšt a telekomunikácií

C.1  zabezpečiť vloženie nehnuteľností uvedených v prílohe  tohto uznesenia ako vklad majetku štátu do  akciovej spoločnosti METRO Bratislava 
- do 2 mesiacov od schválenia tohto uznesenia vládou.

	Odporúčame vláde SR  prijať uznesenie  vlády  k  materiálu na základe výsledkov rozpravy a vyjadrení predkladateľov k ekonomickej efektívnosti vloženia požadovaných   ďalších   pozemkov  vo  vlastníctve   štátu  ako  majetkového  vkladu 
do a.s. METRO Bratislava a s prihliadnutím na  vyššie uvedenú úpravu návrhu uznesenia vlády.

Bratislava 15.7.2002